
Canvas of a cell population
Ενδοθηλιακά κύτταρα, τα δομικά στοιχεία των αιμοφόρων αγγείων από ένα έμβρυο ζεβρόψαρου, απεικονίζονται με συνεστιακό μικροσκόπιο τύπου Zeiss 800, μεγέθυνση 25Χ/0.8 και ψηφιακή εστίαση 0.8Χ.
Εστιάζοντας, οι κυτταρικοί πυρήνες εμφανίζονται σε διαφορετικά βάθη με εύρος χρώματος από μαύρο έως ανοιχτό κόκκινο και μόνο τα ίχνη των κυτταρικών σωμάτων διαφαίνονται με ανοιχτό γκρι. Κοιτώντας για πολλές ώρες αυτό το μινιμαλιστικό κυτταρικό πληθυσμό, αναρωτήθηκα: πώς θα έμοιαζε, αν ένας καλλιτέχνης όπως ο Joan Miro είχε ζωγραφίσει αιμοφόρα αγγεία;
1ο βραβείο στην κατηγορία Object of Study στο διαγωνισμό Scientific Image Competition στην Ελβετία.
Dr Μαρία Παρασκευή Κοτίνη
Βιολόγος, University of Basel (Ελβετία) 

Τρισδιάστατη απόδοση του αποκυτταρωμένου πνεύμονα
Αποκυτταρωμένοι πνεύμονες δημιουργήθηκαν για χρήση στη βιοτεχνολογία. Αυτό το υλικό μπορεί να ενωθεί με τα κύτταρα του ασθενούς για να δημιουργήσει πνεύμονα για μεταμόσχευση, χωρίς την ανάγκη της ανοσοκαταστολής. Οι αποκυτταρωμένοι ιστοί απεικονίστηκαν σε ηλεκτρονικό μικροσκόπιο. Οι εικόνες που ελήφθησαν σε διαφορετικές γωνίες συνδυάστηκαν τεχνητά και έγιναν τρισδιάστατες. Η τελική εικόνα δείχνει τη μορφολογία και τη τρισδιάστατη δομή του ιστού σε μικροσκοπικό επίπεδο.
Dr Παναγιώτης Μαξουτλού
Ειδικευόμενος Οφθαλμίατρος, Ερευνητής Βιολόγος
Guy's & St Thomas' NHS Trust, University College London (Αγγλία)

Κυτταρικές βλεφαρίδες,
οι επικοινωνιακές κεραίες του κυττάρου
Επιθηλιακά κύτταρα νεφρού, όπου το μπλε είναι ο πυρήνας του κυττάρου, το πράσινο το κυτταρόπλασμα και η προεξέχουσα κόκκινη δομή, η κυτταρική βλεφαρίδα που αποτελεί την κεραία του κυττάρου. Η λήψη της φωτογραφίας έγινε μετά από κατάλληλη επεξεργασία των κυττάρων με την τεχνική της συνεστιακής μικροσκοπίας. 
Το Σύνδρομο Πολυκυστικών Νεφρών είναι μια σπάνια γενετικώς μεταδιδόμενη ασθένεια που θεραπεύεται μόνο με μόσχευμα νεφρού και αν χρειαστεί και συκωτιού. Η ασθένεια αυτή έχει συνδεθεί με κακό σχηματισμό, ή και δυσλειτουργία της κυτταρικής βλεφαρίδας στα επιθηλιακά κύτταρα του νεφρού. Στόχος της έρευνας είναι να γίνει κατανοητό πώς η δυσλειτουργία της κυτταρικής βλεφαρίδας προκαλεί το Σύνδρομο Πολυκυστικών Νεφρών και ποιοί μοριακοί μηχανισμοί σηματοδότησης επηρεάζονται, έτσι ώστε να μπορούν μελλοντικά να χρησιμοποιηθούν μοριακές θεραπείες.
Dr Εύη Γογγολίδου
Αναπληρώτρια Καθηγήτρια στη Μοριακή Γενετική
University of Wolverhampton (Αγγλία)

Βιολογία, οικολογία και χρονικό εξάπλωσης
ενός αλλόχθονου είδους στην περιοχή της Μεσογείου
Τα είδη εισβολείς θεωρούνται απειλή στις νέες θέσεις εξάπλωσης λόγω των αλλαγών που δημιουργούν στην ομαλή λειτουργία του οικοσυστήματος, και ειδικότερα των νέων λειτουργιών που εισάγουν στο οικοσύστημα. 
Το συγκεκριμένο βίντεο, αποκαλύπτει τις πτυχές της βιολογίας και οικολογίας του δεκάποδου (κάβουρα) Percnon gibbesi, στην περιοχή της Μεσογείου. Το είδος αυτό συγκαταλέγεται στα 100 πιο διαδεδομένα εισβολικά είδη των Ευρωπαϊκών θαλασσών. Καταγράφηκε για πρώτη φορά στη Μεσόγειο το 1999 στη Λινόσα της Ιταλίας και τις Βαλεαρίδες νήσους. Από τότε η εξάπλωσή του στη Μεσόγειο έχει αυξηθεί ραγδαία. Στην Ελλάδα, καταγράφηκε πρώτη φορά το 2004 στο Μεσσηνιακό κόλπο και την Κρήτη το 2005.  Η καταστολή της εξάπλωσής του θεωρείται πλέον πολύ δύσκολη, σχεδόν αδύνατη. 
Αντώνιος Γερόπουλος
Βιολόγος, Υπ. Διδάκτωρ, Πανεπιστήμιο Κρήτης

Υδρόβιο άστρο
Στόμα και πλοκάμια ύδρας (Hydra vulgaris). Μυο-επιθηλιακά κύτταρα (πράσινο χρώμα), πυρήνες κυττάρων (μπλε χρώμα) και ανάμεσα τους νευρώνες (κόκκινο χρώμα). 

Η ύδρα είναι υδρόζωο του γλυκού νερού και χρησιμοποιείται ως οργανισμός μοντέλο στις βιολογική έρευνα. Το νευρικό σύστημα της ύδρας είναι από τα πρώτα που δημιουργήθηκαν κατά την εξέλιξη, πριν 600 εκ. χρόνια. Αν και, φαίνεται ένας απλός ζωϊκός οργανισμός (χαρακτηριζόταν ως ένας ''σωλήνας με νερό’’), μας εκπλήσσει το γεγονός ότι παρουσιάζει σύνθετη συμπεριφορά που οφείλεται στο νευρικό της σύστημα. Το νευρικό σύστημα της ύδρας, παρότι μέχρι πρόσφατα θεωρείτο ένα απλό νευρικό δίκτυο με τυχαία κατανεμημένα νευρικά κύτταρα, δείξαμε ότι αποτελεί ένα αυστηρά οργανωμένο δίκτυο νευρικών κυττάρων των οποίων η πυκνότητα διαφέρει ανάλογα με την περιοχή του σώματος.
Αθηνά Κεραμιδιώτου, 
Βιολόγος, Υπ. Διδάκτωρ
Ίδρυμα Ιατροβιολογικών Ερευνών της Ακαδημίας Αθηνών (IIBEAA) 
Ludwig-Maximilians-Universität München

1,5 λεπτό από τη ζωή μιας Ύδρας
Αν και στο βίντεο φαίνονται αρκετές ύδρες (Hydra vulgaris), η προσοχή μας επικεντρώνεται στην ύδρα που βρίσκεται στο κέντρο του πλάνου. Το χρώμα της υπόλευκο, ενώ των διπλανών της πορτοκαλί. Τα πλοκάμια της ορθάνοιχτα είναι στραμμένα προς τα πάνω, ενώ των υπολοίπων σε τυχαίες κατευθύνσεις. Αυτά τα χαρακτηριστικά δηλώνουν ότι δεν έχει φάει πρόσφατα και περιμένει καρτερικά το θήραμά της. 
Bίντεο: Α. Κεραμιδιώτου, Moυσική: Aθηνά Κεραμιδιώτου, Κωνσταντίνος Τσιλαφάκης.
Αθηνά Κεραμιδιώτου
Βιολόγος, Υπ. Διδάκτωρ
Ίδρυμα Ιατροβιολογικών Ερευνών της Ακαδημίας Αθηνών (IIBEAA)

Εντυπωσιακός εισβολέας
Η φωτογραφία τραβήχτηκε στα πλαίσια του προγράμματος Relionmed- LIFE, μέσω του οποίου, προσπαθούμε να αντιμετωπίσουμε την εισβολή του λεοντόψαρου (Pterois miles) στην θάλασσα της Λεβαντίνης και κατ’ επέκταση της Μεσογείου. Εκτός απο εισβλητικά και ζημιογόνα για το περιβάλλον είναι παράλληλα πολύ όμορφα και φωτογενή!
Λούης Χατζηιωάννου
Βιολόγος/Οικολόγος, Υπ. Διδάκτωρ, Πανεπιστήμιο Κύπρου

Photobombing
Καταδυόμενος στη θαλάσσια περιοχή του Ακάμα στη δυτική ακτή της Κύπρου, σε μια προσπάθεια καταγραφής της βιοποικιλότητας της περιοχής, φωτογράφιζα τα σκληρακτίνια κοράλλια Madracis pharensis. Το συγκεκριμένο ψαράκι της φωτογραφίας (Trypterigion delaisi) ξεπετάχτηκε ποζάροντας ξαφνικά, προσφέροντας την υπέροχη αυτή στιγμή.
Λούης Χατζηιωάννου
Βιολόγος/Οικολόγος, Υπ. Διδάκτωρ, Πανεπιστήμιο Κύπρου

Approaching the corpus hermeticum with new eyes
2009 / 240x105cm / batik (naphthol dye colours on primissima)
Τα έργα αφορούν μια οντολογική διερεύνηση του σύμπαντος κόσμου με εστίαση στις αόρατες πτυχές της πραγματικότητας. Κεντρικός πυρήνας είναι η φύση της πραγματικότητας όπως αυτή γίνεται αντιληπτή από επιστημονική αλλά και από μεταφυσική θεώρηση.

Αφορμή αυτής της έρευνας στάθηκε η διαπίστωση κοινού τόπου μεταξύ της σύγχρονης θεωρητικής φυσικής και συγκεκριμένων πνευματικών παραδόσεων. Συνέκρινα ιδέες που παρουσιάζουν ερευνητές της θεωρίας των χορδών και της κβαντομηχανικής με τις Βέδδες, τον Βουδισμό Ζεν και την σαμανιστική κοσμοθέαση. Θεωρώ εξαιρετικά ενδιαφέρον ότι αμφότερες συγκλίνουν σε έναν κόσμο πολυδιάστατης υπόστασης. Το σύμπαν φαίνεται να είναι πολυσχιδές με τρόπους που οριακά αρχίζουμε να αντιλαμβανόμαστε με έλλογο τρόπο. Η ανθρώπινη ιστορία βρίθει από διαφορετικές προσεγγίσεις και ερμηνείες της φύσης της πραγματικότητας, ασυμβίβαστες ίσως μόνο κατά τα φαινόμενα.

Στο καλλιτεχνικό μου έργο προσπαθώ να συνδέσω σκέψεις, οράματα, ιδέες και εμπειρίες που αντλώ από την δεξαμενή της διαχρονικής παρακαταθήκης του γένους μας. Υπό αυτό το πρίσμα δεν θεωρώ το έργο μου αμιγώς καλλιτεχνικό με την παραδοσιακή έννοια αλλά ούτε και με την σύγχρονη επικρατούσα εννοιοκεντρική προσέγγιση. Κατά την ζωγραφική πράξη βασίζομαι στην διαίσθηση και σε μια μορφή αισθητικού οραματισμού. Σε έργα όπως τα μπατίκ που παρουσιάζω στην παρούσα έκθεση, χρησιμοποιώ αντιπαραβολή αλχημικών και θρησκευτικών συμβόλων με μαθηματικούς τύπους, διαγράμματα και γεωμετρία.

 Στην προσπάθεια μας να κατανοήσουμε βιωματικά και νοητικά την φύση του σύμπαντος κόσμου ίσως οφείλουμε να αρχίσουμε να ενώνουμε και να αναδομούμε την ανθρώπινη γνώση και εμπειρία εκ νέου, ξεπερνώντας τα όρια μιας τμηματικής και μηχανιστικής κοσμοθέασης.  

TANO
Ζωγράφος

Journey of a neutrino
2009 / 146x51cm / batik (νapthol dye colours on primissima cotton fabric)

Τα έργα αφορούν μια οντολογική διερεύνηση του σύμπαντος κόσμου με εστίαση στις αόρατες πτυχές της πραγματικότητας. Κεντρικός πυρήνας είναι η φύση της πραγματικότητας όπως αυτή γίνεται αντιληπτή από επιστημονική αλλά και από μεταφυσική θεώρηση.
Αφορμή αυτής της έρευνας στάθηκε η διαπίστωση κοινού τόπου μεταξύ της σύγχρονης θεωρητικής φυσικής και συγκεκριμένων πνευματικών παραδόσεων. Συνέκρινα ιδέες που παρουσιάζουν ερευνητές της θεωρίας των χορδών και της κβαντομηχανικής με τις Βέδδες, τον Βουδισμό Ζεν και την σαμανιστική κοσμοθέαση. Θεωρώ εξαιρετικά ενδιαφέρον ότι αμφότερες συγκλίνουν σε έναν κόσμο πολυδιάστατης υπόστασης. Το σύμπαν φαίνεται να είναι πολυσχιδές με τρόπους που οριακά αρχίζουμε να αντιλαμβανόμαστε με έλλογο τρόπο. Η ανθρώπινη ιστορία βρίθει από διαφορετικές προσεγγίσεις και ερμηνείες της φύσης της πραγματικότητας, ασυμβίβαστες ίσως μόνο κατά τα φαινόμενα.
Στο καλλιτεχνικό μου έργο προσπαθώ να συνδέσω σκέψεις, οράματα, ιδέες και εμπειρίες που αντλώ από την δεξαμενή της διαχρονικής παρακαταθήκης του γένους μας. Υπό αυτό το πρίσμα δεν θεωρώ το έργο μου αμιγώς καλλιτεχνικό με την παραδοσιακή έννοια αλλά ούτε και με την σύγχρονη επικρατούσα εννοιοκεντρική προσέγγιση. Κατά την ζωγραφική πράξη βασίζομαι στην διαίσθηση και σε μια μορφή αισθητικού οραματισμού. Σε έργα όπως τα μπατίκ που παρουσιάζω στην παρούσα έκθεση, χρησιμοποιώ αντιπαραβολή αλχημικών και θρησκευτικών συμβόλων με μαθηματικούς τύπους, διαγράμματα και γεωμετρία.
 Στην προσπάθεια μας να κατανοήσουμε βιωματικά και νοητικά την φύση του σύμπαντος κόσμου ίσως οφείλουμε να αρχίσουμε να ενώνουμε και να αναδομούμε την ανθρώπινη γνώση και εμπειρία εκ νέου, ξεπερνώντας τα όρια μιας τμηματικής και μηχανιστικής κοσμοθέασης.  
TANO
Ζωγράφος

Σολωμός
29,5x41,5cm / μελάνι, ξυλομπογιές, Νερομπογιές σε υφασμάτινο χειροποίητο χαρτί Ινδίας
Πώς να μοιάζει ο εσωτερικός και ψυχικός χώρος και κόσμος πλασμάτων των οποίων τη δομή μπορούμε να μελετήσουμε στο φυσικό – «απτό» σώμα; Τι εκπέμπουν; Ποια η αίσθηση τους; 

Αυτό προσπαθώ να αποτυπώσω με το μικροσκόπιο της ψυχής.

Αργυρώ Παπαθανασίου

Ζωγράφος

Λιβελλούλα
29,5x41,5cm / μελάνι, ξυλομπογιές, Νερομπογιές σε υφασμάτινο χειροποίητο χαρτί Ινδίας
Πώς να μοιάζει ο εσωτερικός και ψυχικός χώρος και κόσμος πλασμάτων των οποίων τη δομή μπορούμε να μελετήσουμε στο φυσικό – «απτό» σώμα; Τι εκπέμπουν; Ποια η αίσθηση τους; 

Αυτό προσπαθώ να αποτυπώσω με το μικροσκόπιο της ψυχής.

Αργυρώ Παπαθανασίου

Ζωγράφος

Μέλισσα
41,5x29,5cm / μελάνι, ξυλομπογιές, νερομπογιές σε υφασμάτινο χειροποίητο χαρτί Ινδίας
Πώς να μοιάζει ο εσωτερικός και ψυχικός χώρος και κόσμος πλασμάτων των οποίων τη δομή μπορούμε να μελετήσουμε στο φυσικό – «απτό» σώμα; Τι εκπέμπουν; Ποια η αίσθηση τους; 
Αυτό προσπαθώ να αποτυπώσω με το μικροσκόπιο της ψυχής.
Αργυρώ Παπαθανασίου
Ζωγράφος

Hot Stuff (Donna Summer – 1979)

Τορναδόρος. Η περιστροφική κίνηση του τροχού οδηγεί σε τόσο μεγάλη θερμοκρασία που εκτός από το να λιώνει μέταλλα, δημιουργεί και ένα εξαιρετικά θερμό περιβάλλον για τους εργαζόμενους.
Η κλιματική αλλαγή είναι εδώ. Πώς θα επηρεάσει το ανθρώπινο σώμα; Η προσπάθεια του σώματός μας να προσαρμοστεί στις έντονες διακυμάνσεις του περιβάλλοντος και να ανταπεξέλθει στις αυξημένες απαιτήσεις που δημιουργούνται είναι αντικείμενο έρευνας του εργαστηρίου περιβαλλοντικής φυσιολογίας – FAME Lab.

Ως το μοναδικό εργαστήριο θερμοφυσιολογίας στην ευρύτερη περιοχή της Νότιας Ευρώπης, είναι ευθύνη μας να κάνουμε γνωστές στον κόσμο τις έννοιες της θερμοφυσιολογίας, της θερμορύθμισης και τη σημασία που αυτές έχουν στη σωστή διατήρηση της ομοιοστασίας του σώματος, στην αποφυγή καταστάσεων επικίνδυνων για την υγεία και στην αύξηση της αποδοτικότητας σε φυσικές δραστηριότητες (άσκηση/ εργασία). 

Η χρησιμοποίηση της τεχνολογίας θερμικής απεικόνισης παράγει εντυπωσιακές εικόνες, που μας υπενθυμίζουν, πως η λειτουργία του σώματός μας είναι τέχνη. Επιπλέον, η απεικόνιση της θερμοκρασίας του σώματος σε διάφορες καταστάσεις μπορεί να απαντήσει σε υπάρχοντα ερωτήματα και να βοηθήσει να δημιουργηθούν καινούρια, προάγοντας τη γνώση και την εγγενή ανάγκη για μάθηση και να γοητεύσει κάθε κοινωνό της.

Μέλος του δικτύου MEDinART

Heat of the moment (ASIA – 1982)

Εργαζόμενος με προστατευτική μάσκα οξυγονοκόλλησης. Ακόμα και ο προστατευτικός εξοπλισμός δεν αρκεί για να αποτρέψει τις σοβαρές επιπτώσεις της έκθεσης στη ζέστη στους εργαζόμενους.

Η κλιματική αλλαγή είναι εδώ. Πώς θα επηρεάσει το ανθρώπινο σώμα; Η προσπάθεια του σώματός μας να προσαρμοστεί στις έντονες διακυμάνσεις του περιβάλλοντος και να ανταπεξέλθει στις αυξημένες απαιτήσεις που δημιουργούνται είναι αντικείμενο έρευνας του εργαστηρίου περιβαλλοντικής φυσιολογίας – FAME Lab.

Ως το μοναδικό εργαστήριο θερμοφυσιολογίας στην ευρύτερη περιοχή της Νότιας Ευρώπης, είναι ευθύνη μας να κάνουμε γνωστές στον κόσμο τις έννοιες της θερμοφυσιολογίας, της θερμορύθμισης και τη σημασία που αυτές έχουν στη σωστή διατήρηση της ομοιοστασίας του σώματος, στην αποφυγή καταστάσεων επικίνδυνων για την υγεία και στην αύξηση της αποδοτικότητας σε φυσικές δραστηριότητες (άσκηση/ εργασία). 

Η χρησιμοποίηση της τεχνολογίας θερμικής απεικόνισης παράγει εντυπωσιακές εικόνες, που μας υπενθυμίζουν, πως η λειτουργία του σώματός μας είναι τέχνη. Επιπλέον, η απεικόνιση της θερμοκρασίας του σώματος σε διάφορες καταστάσεις μπορεί να απαντήσει σε υπάρχοντα ερωτήματα και να βοηθήσει να δημιουργηθούν καινούρια, προάγοντας τη γνώση και την εγγενή ανάγκη για μάθηση και να γοητεύσει κάθε κοινωνό της.

Μέλος του δικτύου MEDinART

Bacteria I or Map
2013 / 140x140cm / Μέρη της συσκευασίας των χαπιών (blisters) από αλουμίνιο σε καμβά, σιλικόνη, ακρυλικά χρώματα
Η σειρά έργων Bacteria είναι εμπνευσμένη από την βιολογία και συγκεκριμένα από τους εντυπωσιακούς σχηματισμούς που δημιουργούν οι αποικίες βακτηρίων, όπως φαίνονται στο μικροσκόπιο. Η μεγέθυνση αυτών των απειροελάχιστων σχημάτων αναδεικνύει την τεράστια δύναμή τους και η αναπαράστασή τους με assemblage από μικρά ασημόχαρτα της συσκευασίας των χαπιών (blister) πάνω στον προετοιμασμένο καμβά επιτρέπει να συνυπάρχουν στο κάθε έργο το πρόβλημα και η λύση του, η αρρώστια και η ίαση, ενδεχομένως η ζωή και ο θάνατος.
Πέγκυ Κλιάφα

Εικαστικός

Μέλος του δικτύου MEDinART

Bacteria II or Vortex
2013 / 140x140cm / Μέρη της συσκευασίας των χαπιών (blisters) από αλουμίνιο σε καμβά, σιλικόνη, ακρυλικά χρώματα
Η σειρά έργων Bacteria είναι εμπνευσμένη από την βιολογία και συγκεκριμένα από τους εντυπωσιακούς σχηματισμούς που δημιουργούν οι αποικίες βακτηρίων, όπως φαίνονται στο μικροσκόπιο. Η μεγέθυνση αυτών των απειροελάχιστων σχημάτων αναδεικνύει την τεράστια δύναμή τους και η αναπαράστασή τους με assemblage από μικρά ασημόχαρτα της συσκευασίας των χαπιών (blister) πάνω στον προετοιμασμένο καμβά επιτρέπει να συνυπάρχουν στο κάθε έργο το πρόβλημα και η λύση του, η αρρώστια και η ίαση, ενδεχομένως η ζωή και ο θάνατος.
Πέγκυ Κλιάφα

Εικαστικός

Μέλος του δικτύου MEDinART

Bacteria V
2015 / 140x140cm / Μέρη της συσκευασίας των χαπιών (blisters) από αλουμίνιο σε καμβά, σιλικόνη, ακρυλικά χρώματα
Η σειρά έργων Bacteria είναι εμπνευσμένη από την βιολογία και συγκεκριμένα από τους εντυπωσιακούς σχηματισμούς που δημιουργούν οι αποικίες βακτηρίων, όπως φαίνονται στο μικροσκόπιο. Η μεγέθυνση αυτών των απειροελάχιστων σχημάτων αναδεικνύει την τεράστια δύναμή τους και η αναπαράστασή τους με assemblage από μικρά ασημόχαρτα της συσκευασίας των χαπιών (blister) πάνω στον προετοιμασμένο καμβά επιτρέπει να συνυπάρχουν στο κάθε έργο το πρόβλημα και η λύση του, η αρρώστια και η ίαση, ενδεχομένως η ζωή και ο θάνατος.
Πέγκυ Κλιάφα
Εικαστικός
Μέλος του δικτύου MEDinART

Untitled
2016 / 95x95cm / archival ink, graphite pencil and colored pencil on fine art paper

Το έργο αυτό, σαν μια πολυστρωματική “αεριο-ακτινογραφία”, δημιουργεί την αίσθηση ενός παλίμψηστου, στο οποίο καταγράφονται πληροφορίες σχετικά με το αστικό περιβάλλον και το δημιουργό – χρήστη του. Σ’ αυτήν την καφκικού ύφους “χαρτογράφηση”, υβριδοποιούνται στοιχεία όπως: πολεοδομικά σχέδια, κτήρια, δίκτυα, μηχανικοί βραχίονες, τομές ιστών και οργάνων, νευρώνες, δίκτυα, δυαδικός κώδικας και σύμβολα γραφών.
Τόλης Τατόλας
Εικαστικός
Μέλος του δικτύου MEDinART

Δίκτυο Χρωματίνης:
σύμβολο Πλαστικότητας και Δυναμισμού 

2017/ συνθετικό́ καουτσούκ, ατσάλινο σύρμα, γυαλί́

Το LaB. bio-conceptual creations αποτελεί ένα πεδίο συσχετισμού Επιστήμης και Τέχνης με κοσμήματα εμπνευσμένα από δομές και έννοιες της Βιολογίας που μελετάω ως ερευνήτρια Γενετικής. Βάσει της λειτουργίας τους, οι βιολογικές δομές εντάσσονται σε ένα ευρύτερο εννοιολογικό, συμβολικό και αισθητικό πλαίσιο. Μέσα από το LaB. εκφράζω την ανάγκη να επικοινωνήσω την επιστήμη μου μέσω μίας καλλιτεχνικής προσέγγισης και να εξοικειώσω το κοινό με δομές και έννοιες της Βιολογίας συνδέοντας την επιστήμη με τη μόδα. Με το LaB. έχω συμμετάσχει σε ομαδικές SciArt εκθέσεις σε Ευρώπη (Ελλάδα, Δανία, Βέλγιο) και Αμερική (Ατλάντα, Σεν Λούις).
Εμπνευσμένα από τη δομή της χρωματίνης του DNA και τα διαφορετικά επίπεδα συσπείρωσης μέσα στον κυτταρικό πυρήνα. Η χρωματίνη αποτελείται από DNA σε συνδυασμό με πρωτεΐνες που ονομάζονται ιστόνες.  Το μόριο DNA  στα ανθρώπινα κύτταρα έχει μήκος περίπου 2.5m. Προκειμένου να χωρέσει στο μικροσκοπικό κυτταρικό πυρήνα, διαμέτρου μερικών μm, πακετάρεται με πρωτεΐνες (ιστόνες) και σχηματίζει τη Χρωματίνη. Στο πρώτο επίπεδο συσπείρωσης της χρωματίνης, το μόριο του DNA περιελίσσεται γύρω από διμερή πρωτεϊνών (ιστόνες Η2Α, Η2Β, Η3 και Η4) και σχηματίζει τα Νουκλεοσώματα. 
Ακολουθούν και άλλα επίπεδα συμπύκνωσης του DNA όπως: 30nm DNA Fiber (δεύτερο επίπεδο), 300nm Fiber (τρίτο επίπεδο), DNA Scaffold (τέταρτο επίπεδο) και Χρωμόσωμα (μέγιστος βαθμός συμπύκνωσης της χρωματίνης, 46 στα κύτταρα του ανθρώπου). Η συμπύκνωση του μορίου του DNA μέσα στον μικροσκοπικό κυτταρικό πυρήνα με τη μορφή της χρωματίνης, διασφαλίζει τη σωστή κατανομή του γενετικού υλικού στις επόμενες γενιές κυττάρων.
To DNA είναι ένα εξαιρετικά δυναμικό και ευμετάβλητο μόριο και στον κόσμο του LaB. μετατρέπεται σε σύμβολο Πλαστικότητας και Δυναμισμού.
Dr Βάσια Χατζή
Βιολόγος/Γενετιστής, MEDinART Creator and Director

Η mElliART δημιουργεί κοσμήματα εμπνευσμένα από κλάδους της Βιολογίας, όπως η Παλαιοντολογία, η Μοριακή Βιολογία, η Μικροβιολογία και η Ταξινομική Φυτών. Τα κοσμήματα σχεδιάζονται και κατασκευάζονται από εμάς με παραδοσιακές τεχνικές αργυροχρυσοχοΐας.
Καρποφορία
2015 / χυτός μπρούτζος, μπρούτζινο σύρμα
Καρποί του αειθαλούς καλλωπιστικού δέντρου βραχυχίτωνα (Brachychiton accerifolium), που ανήκει στην οικογένεια Sterculiaceae και είναι ιθαγενές της ανατολικής Αυστραλίας. Έχει προσαρμοστεί στις συνθήκες της χώρας μας και είναι κατάλληλο για φύτευση σε αστικές περιοχές, καθώς είναι εξαιρετικά ανθεκτικό στην ατμοσφαιρική ρύπανση. Ο τύπος καρπού του βραχυχίτωνα ονομάζεται κάψα και εξωτερικά έχει χρώμα καφέ και δερματώδη υφή. Αφού ωριμάσει ο καρπός ανοίγει και εμφανίζονται τα κίτρινα σπέρματα που βρίσκονται στο εσωτερικό του.
Έλλη Καραχάλιου

Σχεδιάστρια Εικαστικού Κοσμήματος, Δημιουργός του mElliArt
Dr Μάγια Καραχάλιου

Μοριακή Μικροβιολόγος, Πανεπιστήμιο Αθηνών (ΕΚΠΑ)

Η mElliART δημιουργεί κοσμήματα εμπνευσμένα από κλάδους της Βιολογίας, όπως η Παλαιοντολογία, η Μοριακή Βιολογία, η Μικροβιολογία και η Ταξινομική Φυτών. Τα κοσμήματα σχεδιάζονται και κατασκευάζονται από εμάς με παραδοσιακές τεχνικές αργυροχρυσοχοΐας.
Εξέλιξη
2015 / απολίθωμα αμμωνίτη, χυτό ασήμι, ασημένιο σύρμα
Οι αμμωνίτες ήταν μαλάκια της ομοταξίας Κεφαλόποδα που κατέκλυσαν το θαλάσσιο περιβάλλον έως την Ύστερη Κρητιδική περίοδο (~65,5 εκατ. χρόνια πριν), οπότε και εξαφανίστηκαν ως τάξη. Η μεγάλη διασπορά κατά την περίοδο εξάπλωσής τους καθιστά τους αμμωνίτες σημαντικά καθοδηγητικά απολιθώματα για τη χρονολόγηση πετρωμάτων. Περιοχές με ιδιαίτερη παρουσία αμμωνιτών στην Ελλάδα είναι η Χίος και η Αργολίδα. Εικάζεται ότι είχαν πλοκάμια, με τα οποία παγίδευαν τη λεία τους, δεν είναι βέβαιο όμως, καθότι οι μαλακοί ιστοί δεν απολιθώνονται.

Έλλη Καραχάλιου

Σχεδιάστρια Εικαστικού Κοσμήματος, Δημιουργός του mElliArt
Dr Μάγια Καραχάλιου

Μοριακή Μικροβιολόγος, Πανεπιστήμιο Αθηνών (ΕΚΠΑ)

Η mElliART δημιουργεί κοσμήματα εμπνευσμένα από κλάδους της Βιολογίας, όπως η Παλαιοντολογία, η Μοριακή Βιολογία, η Μικροβιολογία και η Ταξινομική Φυτών. Τα κοσμήματα σχεδιάζονται και κατασκευάζονται από εμάς με παραδοσιακές τεχνικές αργυροχρυσοχοΐας.
Ανθοφορία
2015 / χυτός μπρούτζος, φύλλα μπρούτζου και χαλκού, μπρούτζινο σύρμα
Άνθος του πολυετούς φυτού Εχινάκεια (Echinacea purpurea) που ανήκει στην οικογένεια Asteraceae και κατάγεται από τη Βόρεια Αμερική. Παραδοσιακό βότανο διαδεδομένο τόσο στην ιθαγενή ιατρική των αυτοχθόνων Ινδιάνων, όσο και στη σύγχρονη ιατρική, λόγω των ιδιοτήτων διέγερσης του ανοσοποιητικού συστήματος που της αποδίδονται και της αντιφλεγμονώδους και αντιβακτηριδιακής της δράσης.
Έλλη Καραχάλιου
Σχεδιάστρια Εικαστικού Κοσμήματος, Δημιουργός του mElliArt
Dr Μάγια Καραχάλιου

Μοριακή Μικροβιολόγος, Πανεπιστήμιο Αθηνών (ΕΚΠΑ)

Αποτυπώματα της φύσης
Κοσμήματα με έμπνευση τη φύση. Χρησιμοποιώντας τεχνικές αργυροχρυσοχοΐας, όπως την κατασκευή λάστιχου, την τεχνική του χαμένου κεριού και την χύτευση, αντιγράφω τις φόρμες διάφορων φυτών και καρπών, τα οποία έχω συλλέξει η ίδια. Τα αποτελέσματα αυτών των τεχνικών δημιουργούν αντίγραφα αληθινών φυτών σε μέταλλο, όπως ορείχαλκο ή ασήμι, και τα χρησιμοποιώ για την κατασκευή κοσμήματος ή σε άλλες κατασκευές.  
Κρυσταλλία Μπούρα
Τεχνικός και Σχεδιάστρια Κοσμήματος

Fungal rhythms: The effect of hypertonicity on plasma membrane transporter localization and endocytosis

Η χορευτική απόδοση της διδακτορικής μου διατριβής επικεντρώνεται στην επίδραση των υπερτονικών συνθηκών στον υποκυτταρικό εντοπισμό της πρωτεΐνης – μεταφορέα UapA του μύκητα Aspergillus nidulans. Τα μόρια του UapA έχουν σημανθεί γενετικά με την πράσινη φθορίζουσα πρωτεΐνη (GFP), η οποία επιτρέπει την απεικόνισή τους μέσω μικροσκοπίας φθορισμού. Οι εικόνες που αποκτήθηκαν με το μικροσκόπιο αναπαράγονται εδώ με τα σώματα των χορευτών και με τα φθορίζοντα sticks που τοποθετήθηκαν κατά μήκος του σώματός τους. Οι χορευτές (με μαύρο χρώμα) αντιπροσωπεύουν την κυτταρική μεμβράνη με τα ενσωματωμένα μόρια UapA, ενώ οι ετικέτες GFP αντιπροσωπεύονται από τους πράσινους φιόγκους στα μαλλιά και τα παπιγιόν των χορευτών.
Στην πρώτη σκηνή, η επιστήμονας που κοιτάζει μέσα από το μικροσκόπιο παρασύρεται και βλέπει τις εικόνες να ζωντανεύουν. Ένα κονιδιοσπόριο Α. nidulans εκβλαστάνει και τελικά βλέπουμε τον UapA που έχει σημανθεί με τη GFP να εμφανίζει ομοιόμορφη κατανομή κατά μήκος της κυτταρικής μεμβράνης. Η προσθήκη ουρικού οξέος (UA), έχει ως αποτέλεσμα την ενδοκύτωση (εσωτερικοποίηση) του UapA, σε εξειδικευμένα κυκλικά οργανίδια, τα χυμοτόπια. Ωστόσο, όταν προστίθενται υψηλές ποσότητες αλατιού (NaCl), ο UapA δεν μπορεί να ενδοκυτωθεί, παρά την ταυτόχρονη παρουσία του UA. Πέρα από το μειωμένο ρυθμό ανάπτυξης και το γενικότερο στρες που προκαλείται από την υπερτονικότητα, η κυτταρική μεμβράνη του μύκητα σχηματίζει εσοχές. Έτσι, η ομοιόμορφη κατανομή του UapA διακόπτεται και ο μεταφορέας εμφανίζεται σε φθορίζουσες κηλίδες. Τέλος, αυτά τα φαινόμενα αντιστρέφονται γρήγορα όταν το αλάτι ξεπλένεται με νερό (H2O). Το φυσιολογικό σχήμα της μεμβράνης ανακτάται και οι μεταφορείς UapA απλώνονται και είναι και πάλι χαρούμενοι.
Finalist of «Dance your PhD» International Contest 2011, Science Magazine.
Dr Μάγια Καραχάλιου
Μοριακή Μικροβιολόγος, Πανεπιστήμιο Αθηνών (ΕΚΠΑ)

Identities or Identity?
2019 / επεξεργασμένη φωτογραφία
Σύγκριση της αμινοξικής αλληλουχίας πρωτεϊνών διαφορετικών οργανισμών για τον εντοπισμό περιοχών ομοιότητας που μπορεί να είναι συνέπεια λειτουργικών, δομικών ή εξελικτικών σχέσεων μεταξύ τους. Η μελέτη αυτών των ομοιοτήτων αποτελεί σημαντικό εργαλείο για τη διαλεύκανση της εξελικτικής ιστορίας των οργανισμών, καθώς πρωτεΐνες με παρόμοιες αμινοξικές αλληλουχίες υποδεικνύουν την πιθανή ύπαρξη ενός κοινού προγόνου.
Dr Μάγια Καραχάλιου
Μοριακή Μικροβιολόγος, Πανεπιστήμιο Αθηνών (ΕΚΠΑ)
